kardosdrur/scandi-wiki huggingface dataset:
Maze Runner: Dødskuren

Maze Runner: Dødskuren er en amerikansk fantasy/science fiction film. Den udkom den 12. januar i 2018 i USA og er den tredje filmen i serien efter The Maze Runner (2014) og Maze Runner: Infernoet (2015). Filmen er instrueret af Wes Ball. 

På rollelisten er  Dylan O'Brien, Kaya Scodelario, Thomas Brodie-Sangster, Will Poulter, Dexter Darden, Nathalie Emmanuel, Giancarlo Esposito, Aidan Gillen, Walton Goggins, Ki Hong Lee, Jacob Lofland, Katherine McNamara, Barry Pepper, Rosa Salazar og Patricia Clarkson.

Rolleliste 
 Dylan O'Brien som Thomas
 Kaya Scodelario som Teresa
 Thomas Brodie-Sangster som Newt
 Dexter Darden som Frypan
 Nathalie Emmanuel som Harriet
 Giancarlo Esposito som Jorge
 Aidan Gillen som Janson
 Walton Goggins som Lawrence
 Ki Hong Lee som Minho
 Jacob Lofland som Aris
 Katherine McNamara som Sonya
 Barry Pepper som Vince
 Will Poulter som Gally
 Rosa Salazar som Brenda
 Patricia Clarkson som Ava Paige

Eksterne henvisninger 
 

Fantasyfilm fra USA
Amerikanske film fra 2018
Grethe Ilsøe

Grethe Ilsøe (21. maj 1933 i Lellinge - 4. juli 2015 på Frederiksberg) var en dansk historiker og arkivar.

Hun blev nysproglig student fra Haslev Gymnasium 1951, fik sølvmedalje for besvarelse af Københavns Universitets prisopgave i historie, 1956 og blev mag. art i historie, 1959. Grethe Ilsøe havde særlig interesse for forvaltnings-, lokal- og kvindehistorie samt arkivforhold.

Grethe Ilsøe blev ansat som arkivar i Rigsarkivet i 1959,
i øvrigt som den første, gifte kvinde. I 1965 kom hun til Landsarkivet for Sjælland, Lolland-Falster og Bornholm, hvor hun var landsarkivar fra 1985 og frem til sin pensionering i 1998. I forlængelse af sine faglige aktiviteter havde Grethe Ilsøe en række tillidshverv og bestyrelsesposter. Hun var eksempelvis formand i Arkivforeningen 1967-1970 og Dansk Historisk Fællesråd 1990-1996.

Efter pensioneringen helligede Grethe Ilsøe sig interessen for kvindehistorie, idet hun var medlem af komiteen til udgivelse af Dansk Kvindebiografisk Leksikon.

Litteratur 
 "Søg - og I skal finde veje til kvinders historie i arkiver og samlinger" (sammen med Karen Hjorth, Birgitte Possing og Nanna Damsholt) 1991.
 "Underdanigst pro memoria!: indberetninger til amtmænd på Sjælland med Møn, Lolland-Falster, Bornholm, 1720-1860" (sammen med Knud Prange), 1992.
 "Bur : kan, kan ikke - vil, vil ikke : kvindeliv i perspektiv" (sammen med Karen Hjorth og Minna Kragelund), 1996.
 Grethe Ilsøe var desuden medlem af bl.a. redaktionskomiteen for tidsskriftet Archivum, 1984-88 og redaktør af det fælles-nordiske tidsskrift, Nordisk Arkivnyt 1982-87.

Henvisninger

Ekstern henvisning 
 Biografi på Store Danske
 Omtale på Kvinfo
 

Arkivarer fra Danmark
Personer fra Køge Kommune
Maze Runner: Infernoet

Maze Runner: Infernoet er en amerikansk filmdystopisk sci-fi-action-thrillerfilm fra 2015. Filmen er instrueret af Wes Ball, og har Dylan O'Brien, Kaya Scodelario, Thomas Brodie-Sangster, Ki Hong Lee og Patricia Clarkson i nogen af hovedrollerne.

Filmen er baseret på romanen af samme navn af James Dashner, og er den anden filmen i serien, efter efter The Maze Runner (2014). Den går forud for Maze Runner: Dødskuren (2018).

Handling 

Thomas og de øvrige lysningsboere møder sin største udfordring så langt: de søger efter spor efter den mystiske og mægtige organisation kendt som OND. Deres rejse tager dem til Svimark, et øde landskab fyldt med utænkelige hindringer. Sammen med folk fra modstandsbevægelsen går lysningsboerne imod ONDs uendelig overlegne styrker og finder ud af de chokerende planer de har for dem.

Rolleliste 

 Dylan O'Brien som Thomas
 Kaya Scodelario som Teresa
 Thomas Brodie-Sangster som Newt
 Ki Hong Lee som Minho
 Rosa Salazar som Brenda
 Jacob Lofland som Aris Jones
 Giancarlo Esposito som Jorge
 Aidan Gillen som Janson/Rat-Man
 Lili Taylor som Mary Cooper
 Patricia Clarkson som Ava Paige
 Alexander Flores som Winston
 Dexter Darden som Frypan
 Randall D. Cunningham som Clint
 Katherine McNamara som Sonya
 Nathalie Emmanuel som Harriet
 Barry Pepper som Vince

Eksterne henvisninger 
 

Fantasyfilm fra USA
Amerikanske film fra 2018
The Maze Runner (film)

The Maze Runner er en amerikansk science fiction-film fra 2014 instrueret af Wes Ball, baseret på James Dashners bog fra 2009 med samme navn. Filmen er den første i The Maze Runner-serien, og manuskriptet blev skrevet af Noah Oppenheim. På rollelisten er blandt andre Dylan O'Brien, Kaya Scodelario, Thomas Brodie-Sangster og Will Poulter. Den blev fulgt op af Maze Runner: Infernoet (2015) og Maze Runner: Dødskuren (2018).

Historien følger 16 år gamle Thomas, spillet af Dylan O'Brien, som vågner op uden at kunne huske noget om hvem han er. Han befinder sig midt i en intrikat labyrint, sammen med flere andre fyre som prøver at finde vejen ud af den stadig skiftende labyrint, samtidig som de prøver at etablere et fungerende samfund som de kalder The Glade. The Maze Runner blev produceret af 20th Century Fox, og udkom den 19. september 2014 i USA.

Medvirkende 

 Dylan O'Brien som Thomas.
 Aml Ameen som Alby
 Thomas Brodie-Sangster som Newt
 Ki Hong Lee som Minho
 Will Poulter som Gally
 Kaya Scodelario som Teresa
 Chris Sheffield som Ben
 Patricia Clarkson som Ava Paige

Eksterne henvisninger 
 

Fantasyfilm fra USA
Amerikanske film fra 2014
Engelsksprogede film
F&H Group A/S

F&H Group A/S er et dansk brandhouse inden for kitchen, living, dining med hovedsæde i Viborg. Firmaet blev grundlagt 17. august 1945 af Erik Vinther og K.E. Larsen under navnet Vinther & Larsen. Det er per 2022 Skandinaviens største grossist inden for isenkram. Siden 2005 har F&H været ejet af den norske Stein Erik Hagen-koncern Canica.

Koncernen omfatter flere selskaber i Danmark, Norge, Sverige, Tyskland, Frankrig, USA og Kina.

Krænkelse af ophavsret 
F&H Group er sammen med ernæringseksperten Christian Bitz dømt for i stentøjsserien BITZ, at havde krænket keramikeren K.H. Würtz' ophavsrettigheder til fire konkrete produkter. 

Sagen startede i 2016, og har været behandlet i Sø- og Handelsretten to gange. Første gang gav retten F&H Group og Christian Bitz medhold, og anden gang fandt retten, at fire konkrete produkter ud af ca. 500 produkter i BITZ-stellet var ’tilstræbt at efterligne Würtz’ værker’ og at dermed var sket en krænkelse af Kasper Würtz’ design. Denne kendelse stadfæstede Østre Landsret i maj 2021.

I januar 2023 afgjorde Sø- og Handelsretten, at F&H Group skulle betale DKK 5 millioner til Kasper Würtz, udmålt efter hvad rettighederne for de krænkede produkter skønsmæssigt ville have kostet.

Retssagerne har givet en del medieomtale, og DR's forbrugerprogram Kontant har behandlet sagen i en udsendelse.

Referencer

Eksterne henvisninger 
 Om F&H på fh-group.dk 

Virksomheder i Viborg
Grossistvirksomheder i Danmark
Etableret i 1945
Jedek

Mellem 2005-2011 blev et nyt sprog jedek opdaget i en by i området Sungai Rual, nær Jeli-distriket i sultanatet Kelantan i Malaysia i det nordlige af Malayahalvøen af lingvister fra Lund Universitet. Jedek blev opdaget da lingvisterne ville undersøge sproget jahai, som en del af sprogdokumentationsprojektet Tongues of the Semang. Omkring 280 personer i byen taler jedek. Byen var tidligere blevet undersøgt af antropologer, men de opdagede ikke det ukendte sprog ifølge Niclas Burenhult lektor/adjunkt ved General Linguistics ved Lund Universitet.

Personerne, der taler jedek, er fastboende jægere og samlere. De er mere kønslig ligeværdige end vestlige samfund. De har ingen love eller domstole, ingen professioner eller ord for stillingsbetegnelser, men alle har de færdigheder, som der er brug for ifølge forskerne.

Kilder/referencer

Austroasiatiske sprog
Sprog i Malaysia
Falcon Heavy

Falcon Heavy er en genbrugelig flertrins-raket til supertunge nyttelaster, designet og fremstillet af SpaceX. Raketten (der tidligere blev omtalt som Falcon 9 Heavy) er en variant af Falcon 9-raketten; den er opbygget af en forstærket Falcon 9 som kerne, med yderligere to Falcon 9 som boosterraketter. Med Falcon Heavy er den øvre grænse for nyttelast til lavt jordkredsløb blevet hævet til 63.800 kg; grænsen var tidligere henholdsvis 22.800 kg for Falcon 9 og 27.500 kg for NASAs nu pensionerede rumfærge. Falcon Heavy var fra start designet til at flyve mennesker til rummet, herunder til både Månen og Mars. Pr. 5. februar 2018 er der dog ingen planlagte missioner, der involverer en besætning. Falcon Heavy forventes i stedet brugt til at fragte last som for eksempel store satellitter.

Den 6. februar 2018 kl. 15.45 EST opsendte SpaceX Falcon Heavy for første gang. Opsendelsen skete fra Kennedy Space Center i Florida, USA. På jomfrurejsen medbragte Falcon Heavy den røde Tesla Roadster som SpaceX's grundlægger Elon Musk havde stillet til rådighed til formålet. Bag rattet i bilen, der nu er bragt i kredsløb om Solen, sidder en mannequin iført rumdragt. Denne mannequin har fået kælenavnet Starman.

Referencer 

Raketter
Höhlensteintal

Höhlensteintal (italiensk Val di Landro) er en smal, 15 km lang sydlig sidedal til Pustertal i Sydtyrol. Dalen ligger i Dolomitterne og adskiller Fanesgruppen i vest (2.839 moh. i Dürrenstein) fra Haunoldgruppen (op til 2.905 moh.) og Sextner Dolomitterne i øst (2.998 moh. i Drei Zinnen). Dalen begynder på nordsiden af Monte Cristallo (3.221 moh.) og munder ud i Pustertal ved Toblach. Gennem dalen løber floden Rienz, som har sin kilde nedenfor bjerggruppen Drei Zinnen og danner søen Toblacher See før den når Pustertal.

Med to bjergpas mod Veneto længst mod syd i dalen (Cimabanchepasset til Cortina d'Ampezzo og San Angelo-passet til Valle d'Ansiei) udgjorde Höhlensteintal en vigtig transportforbindelse mellem to af middelalderens storbyer, Venezia og Augsburg. Fra 1921 til 1963 gik jernbanelinjen mellem Toblach og Cortina gennem dalen.

Dalen er for hovedsageligt skovklædt. Den eneste by er Schluderbach, som består af et hotel og nogle få fastboende. Dalen adskiller også sprogområderne ladinsk i vest fra det tyske i øst og nord og italiensk i syd.

KIlder og henvisninger 

 Höhlensteintal på suedtirol-kompakt.com

Sydtyrol
Dale i Italien
Norge ved vinter-OL 2018

Norge deltog i vinter-OL 2018 i Pyeongchang, Sydkorea i perioden 9. – 25. februar 2018. Norge overraskede alle, da de vandt hele 39 medaljer -  14 guld, 14 sølv og 11 bronze. De 39 medaljer er mere end nogen anden nation tidligere har vundet ved et enkelt vinter-OL, mens de 14 guldmedaljer er en tangering af den rekord som Canada og Tyskland også er indehavere af.

Deltagere
Følgende atleter vil deltage i nedennævnte sportsgrene:

Medaljer 

Lande ved vinter-OL 2018
2018
Kvalifikation til EM i fodbold 2020 - play-off

Play-off ved Kvalifikation til EM i fodbold 2020-turneringen vil afgøre de sidste fire hold, der vil kvalificere sig til Europamesterskabet i fodbold 2020-turneringen. Modsat tidligere udgaver vil 2020 play-offs ikke blive afgjort ud fra resultaterne fra det indledende gruppespil. I stedet vil 16 hold blive udvalgt baseret på hvordan de klarer sig til UEFA Nations League 2018-19. De 16 hold vil blive inddelt i fire grupper, der hver består af fire hold, hvor hver play-off består af to semifinaler med en enkelt kamp og en finale med en enkelt kamp. De fire vindere af play-off grupperne vil gå sammen med de 20 hold, der allerede har kvalificeret sig til EM i fodbold 2020. Kampene spilles mellem 26. og 31. marts 2020.

Holdudvælgelse 
Processen med udvælgelsen af de 16 hold, der skal konkurrere i play-offs er baseret på et sæt af kriterier. Hold med fed har avanceret til play-offs.

Forklaring

Gruppe A 
Vinderen af gruppe A kommer i Gruppe F. Hvis Rumænien havde vundet, so var de kommet i Gruppe C.

Oversigt

Sammendrag 

|-
| colspan="3" style="text-align:center; background:whitesmoke;" | Semifinaler

|-
| colspan="3" style="text-align:center; background:whitesmoke;" | Finale

|}

Semifinaler

Finale

Gruppe B 
Vinderen af Gruppe B kommer i Gruppe E i selve turneringen.

Oversigt

Sammendrag 

|-
| colspan="3" style="text-align:center; background:whitesmoke;" | Semifinaler

|-
| colspan="3" style="text-align:center; background:whitesmoke;" | Finale

|}

Semifinaler

Finale

Fodnoter

Referencer 

Europamesterskabet i fodbold 2020
Museo di storia naturale dell'Università di Pisa

Museo di storia naturale dell'Università di Pisa er et naturhistorisk museum ved Pisa i Toscana, Italien. Det er en del af Pisas Universitet, og ligger i Certosa di Pisa omkring 10 km fra byen, i comunen Calci.

Museet blev grundlagt i 1596 af storhertug Ferdinand 1. af Toscana ved at overføre en samling fra Medicifamiliens paladser i Firenze, særligt fra Galleria degli Uffizi. Dette blev udvidet til for at tjene det naturhistoriske fakultet på universitet. Oprindeligt var galleriet en botanisk have kaldet Orto botanico di Pisa.

Den ældste samling på museet er Niccolò Gualtieris muslingeskaller. i 1814 blev den botaniske have, udskilt fra det naturhistoriske museum, og i 1827 samlede Paolo Savi mere end 5000 zoologiske arter, som hovedsageligt var uddødet.

Eksterne henvisninger 

Pisa
Museer i Italien
Museer etableret i 1596
Ansigtstyven II

Ansigtstyven II er en dansk spillefilm fra 1910 instrueret af Gunnar Helsengreen efter manuskript af Aage Garde.

Det er efterfølgeren til Ansigtstyven.

Medvirkende 
 Aage Garde, Konsul Bjørn/Ansigtstyven
 Jenny Roelsgaard, Konsulens hustru
 Marie Niedermann, "Dansemusen"
 Aage Schmidt, "Pariserdrengen"
 Martha Helsengreen

Eksterne henvisninger 
 

Spillefilm fra Danmark
Danske film fra 1910
Patti Cake$

Patti Cake$ er en amerikansk spillefilm fra 2017 skrevet og instrueret af Geremy Jasper. Filmen havde premiere ved Sundance Film Festival i kategorien for dramafilm. Filmen er distribueret af Fox Searchlight Pictures.

Handling 
Patricia Dombrowski aka. Patti Cake$ aka. Killa P. er klar til at indtage hiphopscenen og blive en superstjerne på højde med sit store idol O-Z. Men stjernekarrieren kan til tider synes temmelig langt væk, når man er en overvægtig, hvid bartender, fanget i et nedslidt North Jersey-hjem med en stak ubetalte regninger, en rullestolskørende bedstemor og en bitter, fordrukken mor som selskab.

Medvirkende 
 Danielle Macdonald som Patti
 Bridget Everett som Barb
 Siddharth Dhananjay som Jheri
 Mamoudou Athie som Basterd
 Cathy Moriarty som Nana
 McCaul Lombardi som Danny
 Nick Sandow som Ray
 Patrick Brana som Slaz

Modtagelse 
Patti Cake$ modtog overvejende positive anmeldelser. På Rotten Tomatoes har filmen en score på 83% ud af 132 anmeldelser med en gennemsnitlig vurdering på 6,6/10, hvor bl.a. hovedrolleindehaveren Danielle MacDonalds indsats roses. Danielle MacDonald fik ligeledes positiv kritik af New York Magazine og USA Today''.

Referencer

Eksterne henvisninger 
 

Dramafilm fra USA
Amerikanske film fra 2017
Far til fire i solen

Far til fire i solen er en dansk spillefilm fra 2018 instrueret af Martin Miehe-Renard.

Handling 
Familien er på ferie sydpå, men ved ankomsten opdager de, at de skal kæmpe mod en anden familie om titlen: "Årets Solfamilie" - og far nægter. Han synes konkurrence er fjollet og proklamerer: "Vi er gode nok, som vi er". Det varer dog kun lige, til han ser, hvem der er patriark i den anden familie: Bjørn, som mobbede far igennem hele deres skoletid. Det, der var tænkt som en hyggelig dyst, bliver snart til en desperat kamp - for ære og oprejsning. Det er kun ved børnenes kærlige og opfindsomme indgriben, at han bliver klogere og indser, at han og hans familie ikke behøver forstille sig. De er vitterlig gode nok - præcis som de er!

Medvirkende 

 Elton Rokahaim Møller, Lille Per
 Laura Lavigne Bie-Olsen, Mie
 Mingus Hassing Hellemann, Ole
 Coco Hjardemaal, Søs
 Martin Brygmann, Far
 Thomas Bo Larsen, Onkel Anders
 Lukas Toya, Peter
 Naja Münster, Olivia

Referencer

Eksterne henvisninger 
 

Spillefilm fra Danmark
Danske film fra 2018
i solen
Dansksprogede film
I krig & kærlighed

I krig & kærlighed er en dansk spillefilm fra 2018 instrueret af Kasper Torsting.

Den danske historiker Kåre Johannessen har været historisk rådgiver på filmen.

Handling 
Da Esben fingerer sin egen død, er det for at flygte fra Første verdenskrig og blive forenet med sin elskede kone Kirstine og søn efter 3 år. Men alt er ændret i hans fravær. En charmerende tysk officer har overtaget rollen som familiefar og bejler kraftigt til Kirstines hjerte. I skjul på sit eget loft bliver Esben vidne til dette mareridt og må sætte alt ind for overlevelse, kærligheden og at redde familien. 

Filmen er inspireret af romanen Knacker skrevet af Karsten Skov.

I »I krig & Kærlighed - En bog om filmen og 1. Verdenskrig« (Gyldendal, 2018) kan man læse om filmens tilblivelse og den historiske baggrund for filmen. Bogens forfattere er Karsten Skov og Hans Christian Davidsen.

Medvirkende 

 Sebastian Jessen, Esben
 Rosalinde Mynster, Kirstine
Tom Wlaschiha, Gerhard
 Morten Brovn, Jes
 Thure Lindhardt, Hansen
 Ulrich Thomsen, Müller
 Natalie Madueño, Marie

Soundtrack
"Sig nærmer tiden, da jeg må væk" blev sunget af Rosalinde Mynster.

Referencer

Eksterne henvisninger 
 

Spillefilm fra Danmark
Danske film fra 2018
Dansksprogede film
Iqbal & Den Indiske Juvel

Iqbal & Den Indiske Juvel er en dansk spillefilm fra 2018 instrueret af Oliver Zahle.

Filmen er en fortsættelse af Iqbal & den hemmelige opskrift og Iqbal & Superchippen og er således den tredje filmatisering af Manu Sareens bogserie, der tæller tretten bøger.

Handling 
Iqbal vågner en morgen op til, at Tante Fatwa er blevet udnævnt til Vogter af Den Indiske Juvel – en fin indisk hædersbevisning. Ivrig efter at slippe for skole overtaler Iqbal sin far til, at hele familien i den anledning skal tage til Indien og være med til ceremonien for Tante Fatwa. Men da Iqbal under et kirkebesøg med sin klasse får sat en kædereaktion i gang så kirken raseres, bliver han smidt ud af skolen, der er træt af hans evindelige ballade. 

Iqbals far beslutter, at Iqbal må blive hjemme fra Indien som straf, og han skal i stedet finde en ny skole, så han viser at han er ansvarlig og ikke længere et barn. Opsat på at bevise, at han kan tage ansvar, aftaler Iqbal bag fars ryg med Tante Fatwa, at han kan begynde i en indisk skole. Genforenet med familien i Indien fanger bordet og Iqbal må begynde i indisk skole. Tante Fatwa har forsynet Iqbal med en mentor, den meget kloge jævnaldrende pige, Abhaya. Men da Den Indiske Juvel bliver stjålet under overrækkelses-ceremonien og fundet på Far, bliver Iqbals drøm om en hyggetur til Indien et mareridt. Far bliver smidt i fængsel og Iqbal og vennerne må lægge deres hidtil vanskeligste plan. Snart går den vilde jagt gennem New Delhis gader for at finde Den Indiske Juvel og redde far.

Medvirkende 

 Hircano Soares, Iqbal Farooq
 Liv Leman Brandorf, Sille
 Arien Alexander Takiar, Tariq Farooq
 Runi Lewerissa, Far
 Ellie Jokar, Mor
 Moowgliie Duissara, Dindua
 Tine Rangan Thiesgaard, Tante Fatwa
 Dar Salim, Onkel Rafig
 Zlatko Buric, Baba Ganius
 Torben Zeller, Viceværten hr. Wibrandt
 Martin Brygmann, Læreren Jeppe
 Vidhi Hansen, Abhaya
 Lars Brygmann, Ambassadøren

Referencer

Eksterne henvisninger 
 

Spillefilm fra Danmark
Danske film fra 2018
Dansksprogede film
Den røde Slangeklub

Den røde Slangeklub er en dansk stumfilm fra 1915.

Handling 
Lord Henry er antikvitetssamler. "Den røde Slangeklub" står i forbindelse med jøden Silberstein og laver et indbrud hos Lord Henry, fanger ham og skal netop til at skyde ham og Silbersteins datter, da politiet kommer til og tager banden til fange. Lord Henry og Anita forenes.

Medvirkende 

 Luzzy Werren, Anita
 Marius Berggren
 Vilhelm Poss-Nielsen
 Einar Bruun

Referencer

Eksterne henvisninger 
 

Spillefilm fra Danmark
Stumfilm fra Danmark
Danske film fra 1915
Happy ending

Happy ending er en dansk spillefilm fra 2018 instrueret af Hella Joof.

Handling 
Helle glæder sig vanvittigt meget til, at hendes arbejdsnarkoman af en mand, Peter, endelig går på pension, så de kan tage hul på livets efterår sammen. Hun har planlagt, hvordan de skal nyde livet og hinanden – og tage på nogle af de mange rejser, som Peter aldrig havde tid til. Men da han kommer hjem fra sin sidste arbejdsdag med den store overraskelse, at han nu skal til at være vinimportør og at han har investeret hele deres fælles opsparing i et østrigsk vinhus, tager livet en overraskende ny drejning. Helle og Peter går fra hinanden, og de begiver sig hver især ud på en hæsblæsende opdagelsesrejse med nye muligheder, problemer og drømme… Men kan man starte forfra efter 50 års ægteskab? Og kan man i det hele taget undvære hinanden?

Medvirkende 
 Birthe Neumann som Helle
 Kurt Ravn som Peter
 Marianne Høgsbro som Linda
 Charlotte Sieling som Trine
 Rikke Bilde som Nanna
 Benjamin Kitter som Carsten
 Claus Flygare som Claus
 Mette Munk Plum som Birgitte
 Kurt Dreyer som Jess
 Tammi Øst som Alice
 Emilie Koppel som Ida
 Emily Budde Madsen  som Sille

Referencer

Eksterne henvisninger 
 

Spillefilm fra Danmark
Danske film fra 2018
Komediefilm fra Danmark
Dansksprogede film
Den tid på året

Den tid på året er en dansk spillefilm fra 2018 instrueret af Paprika Steen.

Handling 
Hjemme hos Katrine og Mads, en helt almindelig familie med et par teenagebørn, skal man i år atter forsøge at samle hele familien om en traditionsrig juleaften med salmesang og andesteg. På en aften som denne skal der være plads til alle, både de fraskilte forældre, den yngste søster og hendes nye mand og ikke mindst familiens teenagedatter, der kæmper for at få sin mors opmærksomhed. Under overfladen lurer eksplosionen, der er ligeså antændelig som et tørt grantræ, og da sandhederne begynder at fyge henover bordet, brister enhver illusion om julefreden, som folk så inderligt insisterer på.

Medvirkende 
 Paprika Steen som Katrine
 Jacob Lohmann som Mads
 Sofie Gråbøl som Barbara
 Lars Brygmann som Torben
 Fanny Leander Bornedal som Maria
 Patricia Schumann som Patricia
 Karen-Lise Mynster som Gunna
 Lars Knutzon som Poul
 Sofus Søndergaard Mikkelsen som Adam
 Mikas Maximus Dalhoff Christiansen som Jens-Peter

Referencer

Eksterne henvisninger 
 

Spillefilm fra Danmark
Danske film fra 2018
Julefilm fra Danmark
Film instrueret af Paprika Steen
Dansksprogede film
Cirkeline, Coco og det vilde næsehorn

Cirkeline, Coco og det vilde næsehorn er en dansk animationsfilm for børn fra 2018 instrueret af Jannik Hastrup.

Handling 
Cirkeline får en hjerteveninde med prinsessenykker, og Ingolf møder et næsehorn, der er træt af at være den lille. Sammen tager de på en rejse, der lærer dem, at det ikke altid er lykken at være den, der er stor og har magt, og at selv et lillebitte næsehorn kan vise sig at være en meget stor helt.

Referencer

Eksterne henvisninger 
 

Børnefilm fra Danmark
Animationsfilm fra Danmark
Danske film fra 2018
Guldkværnen

Guldkværnen er en dansk stumfilm fra 1916 med ukendt instruktør.

Handling 
Folkekomedie, der i sine hundrede optrin fortæller om Mary Jervis´ mærkelige skæbne - den gamle gniers datter, der trods rigdommen bevarede sit ædle hjerte.

Medvirkende 
 Luzzy Werren
 Elith Pio

Referencer

Eksterne henvisninger 
 

Stumfilm fra Danmark
Danske film fra 1916
Det gamle Købmandshjem

Det gamle Købmandshjem er en dansk stumfilm fra 1911 med ukendt instruktør.

Handling

Medvirkende 
 Philip Bech

Eksterne henvisninger 
 

Spillefilm fra Danmark
Danske film fra 1911
Til vi falder

Til vi falder er en dansk spillefilm fra 2018 instrueret af Samanou Acheche Sahlstrøm.

Handling 
'Til vi falder' er en film om, hvordan et par reagerer på et traume. Adam og Louise vender tilbage til Tenerife, hvor de 5 år forinden har mistet deres 10-årige dreng i en formodet drukneulykke. Da liget aldrig er blevet fundet, kæmper de begge – på hver deres måde - med at acceptere deres tab. I takt med at nye informationer om Lucas dukker op til overfladen, bevæger parret sig tættere og tættere på afgrunden'

Medvirkende 

 Dar Salim
 Lisa Carlehed
 Francesc Garrido
 Martin Greis-Rosenthal

Referencer

Eksterne henvisninger 
 

Spillefilm fra Danmark
Danske film fra 2018